ওঁর লেখার প্রসঙ্গে ভাষা ব্যবহার নিয়ে একবার একটা কথা জিজ্ঞাসা করেছিলাম। যে-জীবন নিয়ে উনি লেখেন তাতে ভাষা খুব মোলায়েম হওয়ার কোনো কারণ নেই। কিন্তু ওই একটু খসখসে ভাষার মধ্যে একটা ঝরঝরে চলনের যে দ্রম্নততা আছে তা খুব ভেবেচিন্তে কিছু করেন কিনা, এই ছিল প্রশ্ন। আমার তখন মাথায় ছিল প্রধানত চোলি কা পিছে ক্যা হায় গল্পটা। ওই গল্প তখন সবে বেরিয়েছে। অনেকেরই খুব নজরকাড়া গল্প। গল্পের শুরুতে প্রায় পাতা দেড়েক ঝাপট মারার মতো ভাষায় যেভাবে চারপাশের চালু ধরনটাকে ধরা হয়েছে তা বেশ চোখে পড়ার মতো। উনি বলেছিলেন, না, খুব ভেবেচিন্তে কিছু করি, তা না। ওইরকমভাবেই তো আসে।